પૉન્ચો એ વર્સેટાઇલ આઉટફિટ છે. પૉન્ચોની ખાસિયત એ છે કે એ દરેક એજના લોકોને સારા લાગે છે. નાની ઉંમરથી લઈને સિનિયર સિટિઝન પણ પૉન્ચો પહેરી શકે છે. પૉન્ચોની જે પ્રકારની સ્ટાઇલ છે એ દરેક બૉડી-ટાઇપને સારી લાગે છે. સૌથી વધારે સ્થૂળકાય લોકોને વધારે સારા લાગે છે. ફૅશન-ડિઝાઇનર હિના શાહ પૉન્ચોને વર્સેટાઇલ આઉટફિટ માને છે. તે કહે છે, ‘પૉન્ચો વેસ્ટર્ન અને ઇન્ડો-વેસ્ટર્ન બન્ને રીતે પહેરી શકાય. તમે પૉન્ચોને ચૂડીદાર ઉપર પણ પહેરી શકો છો અને પલાઝો, સ્કર્ટ તથા જીન્સ પર પણ પહેરી શકો છો. પાર્ટીમાં પૉન્ચોને તમે મિડી તરીકે પહેરીને લોકોના આકર્ષણનું કેન્દ્ર બની શકો છો. પૉન્ચોને ક્રૉપ-ટૉપ તરીકે પણ પહેરી શકાય. બહુ ઓછાં આઉટફિટ હોય છે જે દરેક ઓકેઝનમાં સારાં લાગે છે અને પૉન્ચો એમાંનો એક છે. પૉન્ચોને તમે કોઈ પણ પ્રસંગ પર પહેરી શકો છો.’